ช่วงปีใหม่หนุตัดเล็บนิ้วโป้งเท้าแล้วไปโดนเนื้อด้านข้างทำให้เป็นเลือดออก จากนั้นก็เจ็บมาเรื่อยๆทายาก็แล้ว กินยาที่ให้ก็แล้ว ตอนนี้มันเริ่มเป็นแผลใหญ่ขึ้นทำยังไมก็ไม่หาย ส่วนนิ้วโป้งอีกข้างก็มีหนองเเละเจ็บมากอยู่ๆก็เป็นเอง สาเหตุนี้มันเกิดจากอะไรคะและต้องทำยังไงถึงจะหายเพราะกลัวมากไม่กล้าไปทำอะไรเลย
สวัสดีค่ะ แผลที่เล็บเท้าจากการไปตัดโดนดังกล่าวมานั้น อาจจะมี การอักเสบและติดเชื้อแบคทีเรียที่ผิวหนังร่วมเข้าไปด้วย อาจทำให้แผลขยายขนาดเร็ว เจ็บเยอะ มีเลือดหรือหนองคั่งค่ะ สาเหตุอื่นๆเช่น เล็บขบ การติดเชื้อแบคทีเรียใต้ชั้นผิวหนังโดยจากที่เล่ามา ควรไปพบแพทย์เพื่อตรวจประเมินแผล เพราะอาจจะมีการติดเชื้อร่วมด้วยแล้ว ควรได้รับยาฆ่าเชื้อภายใต้การดูแลของแพทย์ และหากมีหนองคั่งมาก อาจจะต้องทำการกรีดระบายหนองร่วมด้วยเบื้องต้นให้ระวังการกระทบกระแทก อาจใช้ผ้าสะอาดพันเอาไว้หลวมๆ ไม่ให้สัมผัสสิ่งสกปรกภายนอก รับประทานยาแก้ปวดเพื่อบรรเทาอาการ ไม่ไปแกะหรือพยายามตัดเล็บเอง